เทพไท เผย กมธ.กิจการสภาฯ รับลูก ชวน สอบเสียบบัตรแทนกัน 
เทพไท เสนพงศ์ ส.ส.นครศรีธรรมราช ปชป. เผย กมธ.กิจการสภาฯ รับลูกชวน สอบเสียบบัตรแทนกัน ชี้ ควรทำอย่างตรงไปตรงมา ตรวจสอบกันเอง ดีกว่าให้คนอื่นมาแทรกแซงวันที่ 14 ก.พ. ที่รัฐสภา นายเทพไท เสนพงศ์ ส.ส.นครศรีธรรมราช พรรคประชาธิปัตย์ ในฐานะรองประธานกรรมาธิการกิจการสภา แถลงว่า จากกรณีที่นายชวน หลีกภัย ประธานสภาผู้แทนราษฎร มีดำริให้ตรวจสอบการเสียบบัตรแทนกัน โดยจะมอบหมายให้คณะกรรมาธิการกิจการสภาฯเป็นผู้ตรวจสอบ ตนในฐานะเป็นรองประธานกรรมาธิการ สนับสนุนแนวทางของนายชวน เพราะเห็นว่าปัญหาในสภาก็ควรจะให้คนในสภาตรวจสอบกันเอง เพราะเราเป็นสถาบันนิติบัญญัติ ไม่ควรจะให้ใครมาก้าวก่าย และไม่ควรให้คนนอกเข้ามาแทรกแซงวุ่นวายกรรมาธิการฯ ยินดี ที่จะรับเรื่องนี้ไว้ตรวจสอบ เพราะจากการปรึกษากับ นายอนันต์ ผลอำนวย ประธานคณะกรรมาธิการฯ ก็ยินยอมรับเรื่องนี้ ซึ่งก่อนหน้านี้นายอนันต์ อาจจะเกรงใจเห็นว่า การตรวจสอบด้วยกันอาจจะเป็นปัญหา แต่เมื่อได้ปรึกษากันแล้วเห็นว่า เราควรจะทำอย่างตรงไปตรงมา และให้ความเป็นธรรมกับทุกฝ่ายเพราะเรื่องนี้ไม่ใช่ครั้งแรก นายเทพไท กล่าว
เทพไท เสนพงศ์ ส.ส.นครศรีธรรมราช ปชป. เผย กมธ.กิจการสภาฯรับลูก ชวน สอบเสียบบัตรแทนกัน ชี้ ควรทำอย่างตรงไปตรงมา ตรวจสอบกันเอง ดีกว่าให้คนอื่นมาแทรกแซง 
เสียบบัตรแทนกัน,เทพไท เสนพงศ์,กมธ.กิจการสภาฯ,ส.ส.นครศรีธรรมราช ปชป,ประชาธิปัตย์,รับลูกชวน,ชวน หลีกภัย,ข่าวทั่วไป